ཏཻ་ལོ་ནཱ་རོ་སོགས། །བྱིན་
རླབས་བརྒྱུད་པའི་བླ་མ་མཆོག་རྣམས་ཀྱིས། །བདག་གི་སེམས་རྒྱུད་བྱིན་གྱིས་བརླབ་
ཏུ་གསོལ། །རྒྱལ་བ་རིན་ཆེན་སྙིང་པོའི་སྤྱན་སྔ་རུ། །རྒྱལ་བའི་མྱུ་གུ་སེམས་མཆོག་
ལེགས་བཟུང་ནས། །རྒྱལ་སྲས་སྤྱོད་པ་རྒྱ་མཚོའི་མཐར་སོན་པ། །རྒྱལ་བ་དྲི་མ་མེད་
ལ་གསོལ་བ་འདེབས། །ཐེག་མཆོག་གསུང་རབ་རྒྱ་མཚོའི་སྙིང་པོའི་བཅུད། །ཐེག་
མཆོག་བདུད་རྩི་བླངས་ནས་རྒྱ་བོད་ཀྱི། །ཐེག་མཆོག་སྐལ་ལྡན་མ་ལུས་ཚིམ་མཛད་
པ། །ཐེག་མཆོག་ཤིང་རྟའི་(༢བ)སྲོལ་འབྱེད་དེ་ལ་འདུད། །ཐུབ་བསྟན་སྤེལ་ཕྱིར་
བོད་ཐམས་ཅད་དུ། །ཐུབ་དབང་གཉིས་པ་ལྟ་བུའི་མཛད་པ་ཡིས། །ཐུབ་པའི་བསྟན་
པ་འཛིན་ལ་ཟླ་བྲལ་བ། །ཐུབ་དབང་བསྟན་པའི་སྒྲོན་མེ་དེ་ལ་འདུད། །ལྷག་པར་
2,?
།ཁྱབ་
»
་
ཐྭ ལྡ ཐྭ 2
386

བཀའ་གདམས་གླེགས་བམ་གྱི་སྙིང་པོའི་མན་ངག་བདུད་རྩིའི་བུམ་བཟང་།
བྱང་ཕྱོགས་ཉམ་ཐག་འགྲོ་བ་རྣམས། །རིན་ཆེན་སེམས་ཀྱི་བདུད་རྩིས་གསོ་མཛད་
པར། །རྒྱལ་བས་ལུང་བསྟན་བརྙེས་པའི་སེམས་དཔའ་ཆེ། །མར་མེ་མཛད་པའི་
ཞབས་ལ་གསོལ་བ་འདེབས། །རབ་འབྱམས་རྒྱལ་བ་སྲས་བཅས་མ་ལུས་པ། །རབ་
དཀར་གངས་རིས་བསྐོར་བའི་ཡུལ་ལྗོངས་འདིའི། །རབ་རྨོངས་འགྲོ་ལ་ཐུགས་
བརྩེས་མ་བཟོད་ནས། །རབ་དྭངས་ཤེལ་གྱི་ཁྱེའུར་སྤྲུལ་ལ་འདུད། །ཟླ་མེད་སྟོན་
པ་ཐུགས་རྗེ་ཅན་དེས་ཀྱང༌། །འདུལ་བར་མ་ནུས་བྱང་ཕྱོགས་འགྲོ་རྣམས་ལ། །ལྷག་
པར་བརྩེ་བའི་མགོན་པོ་ཐུགས་རྗེ་ཅན། །རྗེ་བཙུན་པད་དཀར་འཛིན་ལ་གསོལ་བ་
འདེབས། །མཁའ་ཁྱབ་འགྲོ་འདིའི་ཕན་བདེ་མ་ལུས་པ། །གང་གི་མཐུ་ལ་ངེས་པར་
རག་ལས་པ། །རྒྱལ་བ་རྒྱ་མཚོའི་འབྱུང་གནས་གཅིག་པུ་ཞེས། །རྒྱལ་བ་ཀུན་གྱིས་
དང་ཌ།་
བསྔགས་པ་དེ་ལ་འདུད། །བསམ་གྱིས་མི་ཁྱབ་ཐབས་མཁས་སྤྲུལ་པ་ཡིས། །མགོན་
པོ་མར་མེ་མཛད་དཔལ་སྤྱན་དྲངས་ནས། །བོད་ཡུལ་རྨོངས་པའི་(༣ན)མུན་པ་
སེལ་མཛད་པ། །བཤེས་གཉེན་སྟོན་པའི་ཞབས་ལ་གསོལ་བ་འདེབས། །མར་མེ་
。
མཛད་དང་རྒྱལ་བའི་འབྱུང་གནས་ཀྱི། །རྣམ་ཐར་ཟབ་གསང་སྙན་བརྒྱུད་འཛིན་
པ་ལ། །རླབས་ཆེན་སྨོན་ལམ་རྒྱ་མཚོའི་མཐུ་གྲུབ་པ། །ལེགས་པའི་ཤེས་རབ་ཞབས་
ལ་གསོལ་བ་འདེབས། །རྣམ་དག་ངེས་འབྱུང་ཁྲིམས་ཀྱི་སྐྱེད་ཚལ་དུ། །རིན་ཆེན་
སེམས་ཀྱི་འདབ་སྟོང་བཞད་པ་ལས། །རྒྱ་ཆེན་སྤྱོད་པའི་བདུད་རྩིས་སྐལ་ལྡན་
ཀུན། །ཚིམ་མཛད་རིན་ཆེན་གསལ་ལ་གསོལ་བ་འདེབས། །བཀའ་གདམས་སྙན་
བརྒྱུད་ཡིད་བཞིན་ནོར་བུ་མཆོག །ཕུལ་བྱུང་སྒྲུབ་པའི་རྒྱལ་མཚན་རྩེར་བཀོད་
དེ། །རང་གཞན་དོན་གཉིས་ལྷུན་གྱིས་གྲུབ་མཛད་པ། །གཞོན་ནུ་རྒྱལ་མཚན་ཞབས་
ལ་གསོལ་བ་འདེབས། །སྐྱེས་རབས་མང་པོར་གོམས་པའི་མཐུ་གྲུབ་པས། །གཞོན་ནུ་
ཉིད་ནས་ལྷག་པའི་ལྷ་རྣམས་ཀྱིས། །བྱིན་གྱིས་བརླབས་པས་གདམས་ངག་གཏེར་གྱུར་
པ། ། སྤྱན་སྔ་ཚུལ་ཁྲིམས་འབར་ལ་གསོལ་བ་འདེབས། །གསུང་རབ་ཀུན་ལ་མཁྱེན་
པའི་སྣང་བ་ཤར། །བདག་གཞན་མཉམ་བརྗེའི་རྡོ་རྗེས་བདག་ལྟ་བཅོམ། །བདག་
387

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ཚ
པས་གཞན་གཅེས་འབྱོངས་པའི་འཆད་ཁ་སོགས། །བཀའ་གདམས་བླ་མ་རྣམས་ལ་
(༣བ)གསོལ་བ་འདེབས། །རྒྱལ་སྲས་བརྩེ་ལྡན་ཀུན་གྱི་ནང་ན་རྒྱལ་སྲས་སྙིང་སྟོབས་
ཅན་ཞེས་རབ་འབྱམས་ཕྱོགས་བཅུའི་ཞིང་ན་སྙན་པར་གྲགས། །ཡོན་ཏན་མཐའ་
དག་རབ་ཏུ་རྫོགས་ཀྱང་ཡོན་ཏན་འཚོལ་ཕྱིར་ཉིད་ཀྱི་སྐུ་དང་སྲོག་ཀྱང་ཕངས་མེད་
གཏོང་བར་མཛད། །རྒྱལ་བའི་གོ་འཕང་རབ་ཏུ་བརྙེས་ཀྱང་རྒྱལ་སྲས་གཞོན་ནུའི་
ཚུལ་གྱིས་སྙིགས་དུས་འགྲོ་ལ་མ་ནོར་ལམ་བཟང་སྟོན། །ཐུབ་དབང་བསྟན་པ་སྤེལ་
K
འདུད། །བཀའ་དང་དགོངས་འགྲེལ་བསྟན་བཅོས་མ་ལུས་པ། །སྐལ་ལྡན་གཅིག་
ཉམས་ལེན་རིམ་པ་རུ། །བསྡུས་ནས་འདོམས་མཛད་དྲིན་ཅན་བླ་མ་ལ། །གསོལ་
བ་འདེབས་སོ་བདག་རྒྱུད་བྱིན་གྱིས་རློབས། །སྲིད་དང་ཞི་བའི་ལེགས་ཚོགས་མ་
ལུས་པ། །གང་གི་མཐུ་ལ་ངེས་པར་རག་ལས་པ།
3
B? K, (༡
༥ ༡
[
1:|:
དགེ་བའི་བཤེས། །ཚུལ་བཞིན་བསྟེན་པར་ནུས་པར་བྱིན་གྱིས་རློབས། །ཉིན་གཅིག་
འཇིགས་སར་འགྲོ་བའི་སྐྱེལ་མ་ཡང་། །བློ་གཏད་ཐུབ་བམ་མི་ཐུབ་བརྟག་དགོས་
ན། །བྱང་ཆུབ་སྙིང་པོར་བགྲོད་པའི་ལམ་སྟོན་ནི། །གང་ཡང་རུང་བས་ཆོག་པར་
ག་ལ་འགྱུར། །དེ་ཕྱིར་རྒྱལ་བས་མདོ་རྒྱུད་དུ་མ་ནས། །ལམ་སྟོན་བླ་མའི་མཚན
ཉིད་གསུངས་པ་རྣམས། །གཟུ་བོར་གནས་པའི་བློ་ཡིས་ལེགས་བརྟགས་ནས། །ཡོན་
ཏན་བཅུ་ལྡན་བཤེས་ལ་བརྟེན་པར་བྱ། །མཚན་ཉིད་ལྡན་པའི་དགེ་བའི་བཤེས་
གཉེན་ནི། །རྒྱལ་བ་མ་ལུས་འདུས་པའི་བདག་ཉིད་དུ། །ལེགས་པར་བསམས་ནས་
དུས་སྐབས་ཐམས་ཅད་དུ། །བཅོས་མ་མིན་པའི་མོས་གུས་བསྐྱེད་པ་དང༌། །བཀའ་
བཞིན་སྒྲུབ་པས་མཉེས་པ་(༤ན)ལྷུར་བྱའོ། །ཆོས་དང་ཆོས་མིན་སྣ་ཚོགས་བསྲེས་བྱས་
ནས། ། །དད་ལྡན་བསླུ་བའི་ཟོག་པོ་འུད་གོག་ཅན། །མཐོང་ཚེ་མཆིལ་མའི་ཐལ་བ་
བཞིན་བོར་ནས། །རྨི་ལམ་དུ་ཡང་བསྲེ་བསླད་མི་བྱའོ། །རྒྱལ་བ་དགྱེས་པའི་ལམ་
ལ་འཁྲིད་བྱེད་པའི། །བཤེས་གཉེན་དམ་པ་སྲོག་གི་ཕྱིར་དུ་ཡང༌། །མི་སྤང་མཉེས་
388

བཀའ་གདམས་གླེགས་བམ་གྱི་སྙིང་པོའི་མན་ངག་བདུད་རྩིའི་བུམ་བཟང་།
པ་གསུམ་གྱིས་མཉེས་བྱས་ཏེ། །བཀའ་གདམས་རྣམ་ཐར་གཙང་མ་མཐར་ཕྱིན་
ཤོག །ཅེས་བྱ་བ་ནི་ཇོ་བོ་ཆེན་པོ་དཔལ་ལྷ་ཅིག་དཱི་པཾ་ཀ་རས་འབྲོམ་ཆོས་ཀྱི་རྒྱལ་
པོ་ལ་སྡེ་སྣོད་གསུམ་དང་རྒྱུད་སྡེ་བཞིས་བསྡུས་པའི་གསུང་རབ་དགོངས་འགྲེལ་
དང་བཅས་པའི་སྙིང་པོའི་དོན་རྣམས་ཧྲིལ་གྱིས་དྲིལ་ནས་འདོམས་པར་མཛད་པའི་
མན་ངག་སྙིང་པོའི་ཡང་སྙིང་པོ་ཉམས་སུ་ལེན་པར་བྱེད་པ་ལ་ཐོག་མར་ངེས་པར་
གལ་ཆེ་བ་བརྒྱུད་པ་གསུམ་ལྡན་གྱི་བླ་མ་རྣམས་ལ་གསོལ་བ་གདབ་པ་དང་ལེགས་
ཚོགས་ཐམས་ཅད་ཀྱི་རྩ་བ་བཤེས་གཉེན་དམ་པ་ཚུལ་བཞིན་དུ་བསྟེན་པའི་སྐབས་
ཏེ་རབ་བྱེད་དང་པོའོ།། །།
༈ ཚེ་སྔོན་བསོད་ནམས་བསགས་པས་མི་ལུས་ཐོབ། །མ་ནོར་ལམ་སྟོན་དགེ་
བའི་བཤེས་དང་མཇལ། །ཕྱི་ནང་རྟེན་འབྲེལ་འཛོམ་པའི་དུས་སྐབས་འདིར། །རང་
གིས་རང་ཉིད་མ་བསླུས་པ་ཞིག་བྱ། །ཐོག་མེད་དུས་ནས་ཁམས་གསུམ་འཁོར་བ་
འདིར། །ངལ་གསོ་མེད་པར་ཡུན་དུ་འཁྱམས་འཁྱམ་ཞིང༌། །ཕལ་ཆེར་ངན་སོང་
གསུམ་གྱི་གཏིང་དུ་ལུས། །བཟོད་དཀའ་སྡུག་བསྔལ་བརྒྱ་ཡིས་ཡུན་དུ་མནར། །བརྒྱ་
ལམ་རེས་འགའ་མི་ལུས་ཐོབ་གྱུར་ཀྱང་། །དཀོན་མཆོག་གསུམ་གྱི་སྒྲ་ཙམ་མི་ཐོས་
པའི། །མི་ཁོམ་མུན་པའི་གླིང་དུ་སྐྱེས་གྱུར་ཏེ། །དུད་འགྲོ་(༤བ)མི་ཡི་ཤ་ཚུགས་འཛིན་
པ་ཙམ། །ཐོག་མེད་གོམས་པའི་
།ཟག་བཅས་བདེ་ལ་སྲེད་པས་ལས་བསགས་ཏེ། །སླར་
.........
༠ ༢
LiR
༡༥༣༣ ༡ ༡ ༡
ཡང་འོག་ནས་འོག་ཏུ་ལྷུང་བར་འགྱུར། །དམ་པའི་ཆོས་དང་མཇལ་བའི་སྐབས་བྱུང་
ཡང༌། །དྲི་མེད་རིགས་པའི་མིག་དང་བྲལ་གྱུར་པས། །ཆོས་དང་ཆོས་མིན་དབྱེ་བ་
མི་ཕྱེད་པར། །ཆོས་ལྟར་བཅོས་པས་བསླུས་ཏེ་ཕུང་བར་གྱུར། །བརྒྱུད་ལྡན་བླ་མའི་
མན་ངག་མི་ལྡན་ན། །ཆོས་ཀྱི་རྣམ་གྲངས་མང་པོ་ཤེས་གྱུར་ཀྱང་། །རང་གི་ཁམས་
དང་དབང་པོ་དང་འཚམ་པའི། །ཉམས་ལེན་གང་ཡིན་དེ་ཉིད་ངོ་མི་ཤེས། །བྲག་
ཅའི་སྒྲ་བཞིན་གཞན་ཟེར་བཟློས་ཟློས་ནས། །ལམ་གྱི་གྲངས་དང་གོ་རིམ་གང་ཡིན་
2 !
389

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
18
,,
པ། །མི་ཤེས་སྙིང་རུས་ཙམ་ལ་རེས་གྱུར་ཀྱང་། །རང་ཉིད་ངལ་བ་ཙམ་ཞིག་འབྲས་
བུར་ཟད། །བརྒྱུད་ལྡན་བཤེས་གཉེན་དམ་པས་མ་ཟིན་ཅིང༌། །གཞུང་ལུགས་རིགས་
པས་དཔྱོད་པའི་མཐུ་མེད་ན། །ལོང་བ་མྱ་ངམ་ཐང་ལ་འཁྱམས་པ་བཞིན། །གར་
འགྲོའི་རྟོལ་མེད་ལོག་པའི་གཡང་སར་ལྟུང༌། །མི་དགེའི་བཤེས་དང་སྡིག་པའི་གྲོགས་
དག་གིས། །ཆོས་ལྟར་བཅོས་པས་བསླུ་བ་ཆེས་མང་སྟེ། །སྡོམ་གསུམ་བཅས་མཚམས་
ཐམས་ཅད་ཡལ་བོར་ནས། །སྐད་ཅིག་སེམས་ངོ་འཕྲོད་པའི་ཁ་ཕོ་དང་། །སྤྱོད་ཕྱོགས་
ཐབས་ཀྱི་ཆ་རྣམས་རྣམ་རྟོག་སྟེ། །གང་ཡང་ཡིད་ལ་མི་བྱེད་མཆོག་གོ་ཞེས། །རྟེན་
འབྲེལ་ཁྱད་དུ་གསོད་པའི་ལྟ་ངན་གྱིས། །བསླུས་ནས་དལ་འབྱོར་སྟོང་ལོག་བྱེད་པ་
མང་། །བརྒྱུད་ལྡན་བླ་མའི་མན་ངག་མི་ལྡན་ན། །ཆོས་ཚུལ་རྣམ་མང་དག་ལ་བལྟས་
ན་ཡང་། །རྒྱུད་དང་འཚམ་(༥ན)པའི་ཉམས་ལེན་མི་ཤེས་པས། །ངལ་བ་འབྲས་མེད་
འགྱུར་བ་ཤིན་ཏུ་མང༌། །དེ་ཕྱིར་བསྟན་པའི་བདག་པོ་ཨ་ཏི་ཤས།
རྒྱལ་བའི་སྲས་ལ་འདི་སྐད་གསུངས། །སྡེ་སྣོད་གསུམ་དང་རྒྱུད་སྡེ་བཞིས་བསྡུས་
པའི། །ཆོས་རྣམས་ཐམས་ཅད་རང་གི་ཉམས་ལེན་དུ། །ཧྲིལ་ཏེ་དྲིལ་བའི་གནད་
ཅིག་ཤེས་དགོས་པས། །བརྒྱུད་པ་གསུམ་ལྡན་བླ་མའི་ཚོགས་རྣམས་ཀྱི། །ཞལ་
གདམས་སྙིང་པོ་མན་ངག་མཐར་ཐུག་ནི། །ཀཱ་རི་ཀ་ནས་དཔལ་ལྡན་འདུས་པའི་
བར། །གང་ཟག་གཅིག་གི་ཉམས་ལེན་རིམ་པ་རུ། །དྲིལ་བ་མདོ་སྔགས་ལམ་གྱི་རིམ་
པ་ནི། །ཁྱོད་ལ་ངས་བསྟན་གཅེས་པར་ཟུངས་ཤིག་ཅེས། །ཞལ་གདམས་མན་ངག་
སྙིང་པོ་འདི་གསུངས་སོ། །དལ་བའི་རྟེན་ལ་སྙིང་པོ་ལེན་པའི་མཆོག །མན་ངག་
ཟབ་མོའི་ཆོས་ཞེས་བྱ་བ་ནི། །སྐྱེས་བུ་གསུམ་གྱི་ལམ་རིམ་འདི་འདྲ་ཞིག །དགོས་
ཏེ་མངོན་མཐོ་ངེས་ལེགས་གང་བསྒྲུབ་ཀྱང་། །སྐྱེས་བུ་གསུམ་གྱི་ལམ་རིམ་འདིས་
འགྲུབ་སྟེ། །འདི་ཡིས་མི་འགྲུབ་ཡོན་ཏན་མེད་ཕྱིར་རོ། །འོན་ཏེ་ལམ་རིམ་འདི་ལ་
མ་བརྟེན་པར། །ཆོས་ལྟར་བཅོས་པའི་མན་ངག་སྣ་མང་དག །བསླབས་ཀྱང་ཉམས་
སུ་མི་ལོན་པ་ཡིན་ཞིང༌། །ཉམས་སུ་བླངས་ཀྱང་དགོས་དོན་མི་འགྲུབ་སྟེ། །ཤར་དུ་
390

བཀའ་གདམས་གླེགས་བམ་གྱི་སྙིང་པོའི་མན་ངག་བདུད་རྩིའི་བུམ་བཟང་།
འགྲོ་འདོད་ནུབ་ཏུ་འཁྲིད་པ་དང༌། །འདྲེ་ངན་ཤར་གྱི་སྒོ་ན་གནས་པ་ལ། །གླུད་རྫོང་
ནུབ་ཀྱི་སྒོ་རུ་བསྐྱེལ་བ་ལྟར། །ཕལ་ཆེར་དོན་མེད་ལས་རོར་འགྱུར་བ་མང་། །སྐྱེས་
བུ་གསུམ་གྱི་ལམ་གྱི་རིམ་པ་འདིས། །བསྒྲུབས་ན་མི་འགྲུབ་འདོད་དོན་ཡོད་མིན་
ཏེ། །ཕྱི་མ་ངན་སོང་གནས་ལ་འཇིགས་གྱུར་ནས། །མངོན་མཐོའི་རྟེན་ཞིག་བསྒྲུབ་
པར་འདོད་ན་ནི། །དེ་ཡི་རྒྱུ་ཚོགས་ཚང་ལ་(༥བ)མ་ནོར་བ། །སྐྱེས་བུ་ཆུང་ངུའི་ལམ་
གྱིས་སྒྲུབ་པར་ནུས། །ཁམས་གསུམ་འཁོར་བའི་གནས་ལ་ཡིད་སྐྱོ་ནས། །ཐར་པའི་
གོ་འཕང་ཐོབ་པར་འདོད་ན་ནི། །དེ་ཡི་རྒྱུ་ཚོགས་མ་ཚང་མེད་པ་དག །སྐྱེས་བུ་
འབྲིང་གི་ལམ་གྱིས་སྒྲུབ་པར་ནུས། །མཁའ་ཁྱབ་སེམས་ཅན་ཐམས་ཅད་སྲིད་མཚོ་
ལས། །སྒྲོལ་ཕྱིར་སངས་རྒྱས་གོ་འཕང་ཐོབ་འདོད་ན། །དེ་ཡི་རྒྱུ་ཚོགས་མ་ཚང་མེད་
པ་ནི། །སྐྱེས་བུ་ཆེན་པོའི་ལམ་གྱིས་སྒྲུབ་པར་ནུས། །འདི་ལྟའི་མན་ངག་མཆོག་ལ་
མ་བརྟེན་པར། །ལེགས་ལེགས་ཟབ་ཟབ་ཁ་ཕོ་ཆེན་པོའི་ཆོས། །མང་པོ་དག་ལ་བློ་
གཏད་མི་བྱ་སྟེ། །ཡིད་བཞིན་ནོར་དང་ནོར་བུ་འཆིང་བུ་གཉིས། །ནོར་ནས་བཟང་
ངན་འདམ་ཀ་མི་རིག་པར། །ཕུང་བར་འགྱུར་བ་ཤིན་ཏུ་མང་ཕྱིར་རོ། །ཨ་ཏི་ཤ་
དང་རྒྱལ་བ་ཙོང་ཁ་པའི། །མན་ངག་སྙིང་པོ་ཚང་ལ་མ་ནོར་བ། །འདི་འདྲ་ཕྱིས་
ནས་རྙེད་པར་དཀའ་བས་ན། །འདི་ཉིད་སྲོག་གི་ཕྱིར་ཡང་བཏང་མི་བྱ། །བརྒྱུད་པ་
གསུམ་ལྡན་བླ་མ་ཐམས་ཅད་དང་། །ཡི་དམ་རྒྱལ་བ་སྲས་བཅས་མ་ལུས་པ། །ཀུན་
འདུས་བླ་མ་ཐུབ་དབང་རྡོ་རྗེ་འཆང་། །གསོལ་བ་འདེབས་སོ་བདག་རྒྱུད་བྱིན་གྱིས་
རློབས། །ཞེས་བྱ་བ་ནི་ཇོ་བོ་ཆེན་པོ་དཔལ་ལྷ་ཅིག་དཱི་པཾ་ཀ་རས་འབྲོམ་ཆོས་ཀྱི་རྒྱལ་
པོ་ལ་སྡེ་སྣོད་གསུམ་དང་རྒྱུད་སྡེ་བཞིས་བསྡུས་པའི་གསུང་རབ་དགོངས་འགྲེལ་དང་
བཅས་པའི་སྙིང་པོའི་དོན་རྣམས་ཧྲིལ་གྱིས་དྲིལ་ནས་འདོམས་པར་མཛད་པའི་མན་
ངག་སྙིང་པོའི་ཡང་སྙིང་པོ་ཉམས་སུ་ལེན་པར་བྱེད་པ་ལས་དལ་འབྱོར་ལ་སྙིང་པོ་
ལེན་པར་བསྐུལ་བའི་སྐབས་ཏེ་རབ་བྱེད་གཉིས་པའོ།། །།
༈ རབ་འབྱམས་རྒྱལ་བ་ཀུན་གྱི་ཐུགས་རྗེའི་གཟུགས། །རྩ་བའི་(༦ན)བླ་མ་ཐུབ་
391

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
,༦, ༡
()
དབང་རྡོ་རྗེ་འཆང་། །བདག་གི་སྤྱི་བོར་པད་ཟླའི་སྟེང་བཞུགས་ལ། །བློ་སྣ་ཆོས་ལ་
འགྱུར་བར་བྱིན་གྱིས་རློབས། །རྙེད་དཀའ་དོན་ཆེ་དལ་བའི་རྟེན་འདི་ཡང་། །ངེས་
པར་འཇིག་ཅིང་ནམ་འཇིག་ངེས་པ་མེད། །